

 **ԱՐԱՔՍ ՀԱՄԱՅՆՔԻ 2022 ԹՎԱԿԱՆԻ ՏԱՐԵԿԱՆ**

**Հ Ա Շ Վ Ե Տ Վ ՈՒ Թ Յ ՈՒ Ն**

**ՖԻՆԱՆՍԱՏՆՏԵՍԱԿԱՆ ԵՎ ՍՈՑԻԱԼ-ՏՆՏԵՍԱԿԱՆ ԲՆԱԳԱՎԱՌ**

Արաքս համայնքի 2022 թվականի բյուջեի փաստացի եկամուտները պլանավորված 1113578.7 հազար դրամի դիմաց կազմել են 1107789.0 հազար դրամ: Եկամուտների կատարողականը կազմել է 99.5%:

Վարչական բյուջեի եկամուտները պլանավորված 915318.6 հազար դրամի դիմաց կատարվել են 903956.0 հազար դրամով, կատարողականը՝ 98.8%:

Ֆոնդային բյուջեի եկամուտները պլանավորված 230495.1 հազար դրամի դիմաց կատարվել են 236068.0 հազար դրամով, կատարողականը 102.4%:

Համայնքի բյուջեի սեփական եկամուտների կատարողականը կազմել է 96.5 %՝ 338208.6 հազար դրամ, որը կազմում է բյուջեի եկամուտների 30.5%-ը:

Տարեսկզբի ազատ մնացորդը կազմել է 390379,6 հազ. դրամ, որից վ/բ 3478,4 հազ. դրամ, ֆ/բ 386901,2 հազ. դրամ:

Համայնքի բյուջեի ծախսը պլանավորված 1503958,3 հազար դրամի դիմաց կազմել է 1073097,1 հազար դրամ, կատարողականը՝ 71,4%:

Համայնքի ֆոնդային բյուջեի փաստացի ծախսը կազմել է 470918,4 հազար ՀՀ դրամ:

* 8226.7 հազ. դրամ փոխանցվել է Լուսագյուղ գյուղի փողոցների գազաֆիկացման նախորդ տարվա պարտք:
* 10800.4 հազ. դրամ փոխանցվել է Արտիմետ գյուղի ոռոգման ցանցի կառուցման աշխատանքների նախորդ տարվա պարտք:
* 5520.0 հազ դրամ փոխանցվել է համայնքի Արաքս, Լուսագյուղ, Գրիբոյեդով գյուղերում պոմպակայանի կառուցման աշխատանքների նախագծանախահաշվային փաստաթղթերի մշակման և փորձաքննության համար:
* Մարվել է Ջրարբի գյուղի փողոցների փոսալցման աշխատանքների գումարը՝ 996.6 հազ.դրամ:
* 1740.0 հազ դրամ փոխանցվել է Առատաշեն գյուղի ոռոգման ցանցի կառուցման աշխատանքների նախագծանախահաշվային փաստաթղթերի մշակման համար:
* 6976.8 հազ դրամ փոխանցվել է համայնքի Գրիբոյեդով գյուղերի ոռոգման և խմելու ջրագծերի վերանորոգման և անցկացման համար:
* 2429.2 հազ դրամ փոխանցվել է Խորոնք գյուղի լուսավորության ցանցի կառուցման և հեղինակային հսկողության նախորդ տարվա պարտք:
* 3525.5 հազ դրամ փոխանցվել է Խորոնք գյուղի հուշարձան հուշահամալիրի կառուցման 2021 թ նախորդ տարվա պարտք` պետության մասնաբաժին:
* 15779.6 հազ. դրամ փոխանցվել է Ջրառատ գյուղի Մեծամորի խճուղու կառուցման նախորդ տարվա պարտք:
* 11859.0 հազ դրամ փոխանցվել է համայնքի Գայ, Ակնաշեն և Գրիբոյեդով գյուղերի ճանապարհների ասֆալտ-բետոնե ծածկույթով փոսային վերանորոգման աշխատանքների համար:
* 322.6 հազ դրամ փոխանցվել է ճանապարհների հետիոտնային անցումների գծանշման համար:
* 4560.0 հազ դրամ փոխանցվել է միջհամայնքային ճանապարհների հարթեցման համար:
* 791.9 հազ դրամ փոխանցվել է Ջրառատ գյուղի փողոցների ասֆալտապատման աշխատանքների տեխնիկական հսկողության գումար` պետության մասնաբաժնից:
* Ապագա, Ջրարբի, Մեծամոր, Ակնաշեն, Արտիմետ, Խորոնք, Առատաշեն, Լուսագյուղ, Հայկաշեն, Արաքս, Ջրառատ, Գայ և Գրիբոյեդով գյուղերի աղբաթափման համար փոխանցվել է 32900.0 հազ. դրամ, այդ գյուղերի փողոցների սան. Մաքրման աշխատանքների համար 7497.0 հազ. դրամ:
* Ջրառատ և Գայ գյուղերի ջրամատակարարման ցանցի աշխատանքների համար համայնքային բյուջեից փոխանցվել է 18348.4 հազ. դրամ, 18214.8 հազ դրամ փոխանցվել է պետության մասնաբաժնից:
* Գայ գյուղի փողոցների լուսավորության կառուցման աշխատանքների համար փոխանցվել է 5450.2 հազ. դրամ, Մեծամոր, Առատաշեն համայնքների լուսավորության ցանցի կառուցման վրա ծախսվել է 999.9 հազ. դրամ: Ձեռք բերված 8693.9.9 հազ. դրամի լուսատու լեդ ալյումինե լարերը, Լեդ լամպերը և հարակից ապրանքներն ու ծառայություններն օգտագործվել է Ապագա, Ջրարբի, Մեծամոր, Ակնաշեն, Արտիմետ, Խորոնք, Առատաշեն, Լուսագյուղ, Հայկաշեն, Արաքս, Ջրառատ, Գայ և Գրիբոյեդով գյուղերի լուսավորության համակարգերի վերանորոգման համար: 1200.0 հազ դրամ փոխանցվել է Ապագա և Ջրառատ գյուղերի փողոցների արտաքին լուսավորության ցանցի կառուցման աշխատանքների նախագծանախահաշվային փաստաթղթերի ձեռք բերման գումար:
* 5637.8 հազ. դրամ փոխանցվել է Ապագա գյուղի մարզադպրոցի վերանորոգման աշխատանքների, նախագծանախահաշվային փաստաթղթերի, փորձաքննության, տեխնիկական վիճակի հետազոտության համար, սպորտային միջոցառումների և ծառայությունների համար փոխանցվել է 1697.0 հազ. դրամ:
* Ակնաշեն գյուղի մանկապարտեզի համաֆինանսավորմամբ կառուցման համար համայնքի բյուջեից փոխանցվել է 13007.7 հազ դրամ, 1313.1 հազ դրամ փոխանցվել է բարեգործական կազմակերպությանը, համայնքի Առատաշեն և Արաքս գյուղերի մանկապարտեզների գույքի և խաղահրապարակի համար:
* Գայ գյուղի մշակույթի տան առաջին հարկի հիմնորոգման և տեխնիկական հսկողության համար փոխանցվել է 4103.3 հազ. դրամ:
* Հայկաշեն, Արաքս, Գայ և Ջրառատ գյուղերի մշակույթի տների հիմնանորոգման և վերանորոգման նախագծանախահաշվային փաստաթղթերի մշակման և փորձաքննության ծառայությունների համար փոխանցվել է 12017.0 հազ դրամ:
* 1640.0 հազ. դրամի դրամաշնորհ է փոխանցվել Ակնաշեն և Գայ գյուղերի նախակրթարաններին:
* 3250,0 հազ. դրամ փոխանցվել է Ակնաշեն, Արտիմետ, Արաքս գյուղերի դպրոցների խոհանոցների վերանորոգման աշխատանքների համար:
* Առատաշեն, Խորոնք և Ջրառատ գյուղերի մանկապարտեզների շենքի վերանորոգման աշխատանքների համար փոխանցվել է 67679.6 հազ. դրամ, որի մեջ մտնում է նախագծանախահաշվային փաստաթղթերի մշակում, փորձաքննություն, տեխնիկական վիճակի հետազոտություն և աշխատանքներ:
* Արաքս, Ջրարբի, Արտիմետ և Մեծամոր գյուղերի մանկապարտեզների բակերի բարեկարգման համար փոխանցվել է 5902.1 հազ. դրամ:
* Գայ համայնքի մանկապարտեզի կաթսայատան տեխ. անվտանգության համար փոխանցվել է 150.0 հազ դրամ:
* Գայ գյուղի արվեստի դպրոցին փոխանցվել է 15430.2 հազ. դրամ սուբսիդիա:
* Ապագա, Ջրարբի, Արտիմետ, Խորոնք, Առատաշեն, Լուսագյուղ, Ջրառատ, Գրիբոյեդով, Արաքս և Հայկաշեն գյուղերի մանկապարտեզներին հատկացվել է 123458.7 հազ. դրամ սուբսիդիա;
* 21924.4 հազ. դրամով ֆինանսավորվել են Արաքս, Խորոնք, Ջրարբի, Մեծամոր, Առատաշեն, Գայ և Ապագա գյուղերի մշակույթի տները:
* 4600.8 հազ. դրամ հատկացվել է համայնքի հանգուցյալների համար ծաղկեպսակներ ձեռք բերելու, 12487.3 հազ. դրամ աջակցություն է ցուցաբերվել հանգուցյալների, սոցիալապես անապահով ընտանիքներին, ինչպես նաև դրամական աջակցություն է հատկացվել համայնքի մրցանակային տեղեր զբաղեցրած մարզիկներին և մարզիչներին:
* 968.20 հազ. դրամ հատկացվել է համայնքի բոլոր գյուղերի շրջանավարտներին նվերներ ձեռք բերելու համար:
* 3760.3 հազ դրամ փոխանցվել է նվերներ առաջին դասարան հաճախած երեխաններին և ամանորյա նվերներ համայնքի երեխաներին:
* 3383.4 հազ դրամ հատկացվել է համայնքում միջոցառումների կազմակերպման և անցկացման համար:
* 6487.9հազ. դրամ փոխանցվել է Արտիմետ գյուղի նախորդ տարիների գազաֆիկացման աշխատանքների գումար:
* 45588.7 հազ դրամ փոխանցվել է Ակնաշեն և Ջրառատ գյուղերի գազաֆիկացման աշխատանքների կատարման համար:
* 1994.5 հազ դրամ փոխանցվել է Գայ գյուղի եկեղեցու երեսապատման աշխատանքների համար
* 4655.2 հազ. դրամ փոխանցվել է համայնքում անասնաբուժական ծառայությունների համար:
* 2590.6 հազ. դրամ փոխանցվել է համայնքում գրադարանային ծառայությունների համար:
	+ - * Ա/Ձ Լյովա Խաչատրյանի և Ա/Ձ Միհրան Խաչատրյանի հետ կնքված պայմանագրերի համաձայն՝ **«Ջիսիբի» մակնիշի տրակտորով և «Կամազ» բեռնատար ինքնաթափով համայնքի գյուղերում կատարվել են** հետևյալ աշխատանքները.
* Կենտրոնական փողոցներին կից ջրատարների կողքի հողակույտերի մաքրում և բեռնում,
* Խմելու նոր ջրագծերի քանդում, լցնում և հարթեցում,
* Դաշտամիջյան առուների մաքրում,
* Դաշտամիջյան ջրատարների մաքրում,
* Մանկապարտեզների ջրագծերի քանդում,
* Հետադարձ ջրերի ջրատարների մաքրում,
* Կամուրջների կառուցում,
* Հուշարձանների տարածքների բարեկարգում,
* Փողոցների աղբի մաքրում և հարթեցում,
* Ճանապարհի եզրերի աղբի մաքրում, կանգառների համար հողի բեռնում և հարթեցում:

Իրականացված աշխատանքների դիմաց համայնքի բյուջեից վճարվել է ընդհանուր 13548,0 հազ. դրամ:

* Համայնքի գյուղերում կատարվել են կենտրոնական ճանապարհների հետիոտնային անցումների գծանշման աշխատանքներ, ընդամենը՝ 128 մ/:
* Գրեյդեր տեխնիկայով համայնքի գյուղերում կատարվել են միջհամայնքային, գյուղամիջյան և հանդամիջյան ճանապարհների հարթեցման աշխատանքներ:

**ՔԱՂԱՔԱՇԻՆՈՒԹՅԱՆ ԵՎ ԿՈՄՈՒՆԱԼ ՏՆՏԵՍՈՒԹՅԱՆ ԲՆԱԳԱՎԱՌ**

**Պետական և համայնքային միջոցների համաֆինանսավորմամբ իրականացվել են.**

* **Գայ գյուղի համայնքապետարանի շենքի հիմնանորոգում**
* **Գայ գյուղի մանկապարտեզի շենքի կառուցման 2-րդ փուլ տարածքի բարեկարգում**
* **Խորոնք գյուղի մանկապարտեզի երկհարկանի մասնաշենքի հիմնանորոգում**
* **Ջրառատ գյուղի մանկապարտեզի շենքի հիմնանորոգում**
* **Մեծամոր գյուղի մանկապարտեզի շենքի հիմնանորոգում**
* **Առատաշեն գյուղի մանկապարտեզի երկհարկանի մասնաշենքի վերանորոգում**
* **Ապագա գյուղի մարզադպրոցի վերանորգում**
* **Արաքս/Էջմ/ գյուղի մշակույթի տան հարակից այգու բարեկարգում**
* **Արաքս/Էջմ/ գյուղի մանկապարտեզի բակի բարեկարգում**
* **Ապագա գյուղի այգու կառուցում**
* **Ակնաշեն գյուղի 18-րդ փողոցի գազաֆիկացում**
* **Ջրառատ գյուղի Իսահակյան, Թումանյան, Վ. Մամիկոնյան փողոցներում 1260մ երկարության գազատարի կառուցում:**

Ուղղակի վաճառքի միջոցով օտարվել է 16 միավոր հողամաս:

 Աճուրդով օտարվել է 7 միավոր հողամաս:

Մրցութային կարգով վարձակալության է տրամադրվել 5 միավոր հողամաս և ավագանու որոշմամբ՝ ոչ մրցույթային կարգով վարձակալության է տրվել 3 միավոր հողամաս:

Հնարավորություն է տրվել թվով 49 քաղաքացիների ինքնակամ կառույցները օրինականացնելու, նաև թվով 15 քաղաքացիների տնամերձ հողամասերին կից ավել տիրապետվող հողամասերը սեփականություն ճանաչելու համար:

Արաքս համայնքի ավագանու որոշմամբ թվով 17 միավոր գյուղ. նշանակության հողամասերի նպատակային և գործառնական նշանակությունը փոխադրվել է արդյունաբերության, ընդերքօգտագործման և այլ արտադրական նշանակության հողերի կատեգորիա, գործառնական նշանակությունը` գյուղատնտեսական արտադրական, թվով 2 միավոր գյուղ. նշանակության հողամասերի նպատակային և գործառնական նշանակությունը փոխադրվել է բնակավայրի հասարակական կառուցապատման կատեգորիա, թվով 1 միավոր բնակավայրի բնակելի կառուցապատման նշանակության հողամասի նպատակային և գործառնական նշանակությունը փոխադրվել է արդյունաբերության, ընդերքօգտագործման և այլ արտադրական նշանակության հողերի կատեգորիա, գործառնական նշանակությունը` գյուղատնտեսական արտադրական:

 Համայնքի ղեկավարի որոշմամբ թվով 2 միավոր բնակավայրի բնակելի կառուցապատման հողամասերի գործառնական նշանակությունը փոխադրվել է բնակավայրի հասարակական կառուցապատման կատեգորիա:

Համայնքի ղեկավարի կողմից տրամադրվել է թվով 79 շինարարության թույլտվություն, թվով 104 նախագծման թույլտվություն և տրվել շինարարության ավարտման թվով 6 ակտ:

**ԱՌԵՎՏՐԻ ԵՎ ՍՊԱՍԱՐԿՄԱՆ ՈԼՈՐՏ**

* Հեղուկ վառելիքի վաճառքի թույլտվության համար կայացվել է համայնքի ղեկավարի 9 որոշում՝ համայնքի բյուջե է մուտքագրվել 730,0 հազար դրամ, և տրամադրվել են համապատասխան թույլտվություններ: Խանութներում, կրպակներում տեխնիկական հեղուկի վաճառքի իրականացման թույլտվության համարկայացվել է համայնքի ղեկավարի 1 որոշում՝ համայնքային բյուջե մուտքագրելով 60.0 հազար դրամ, և տրամադրվել են համապատասխան թույլտվություններ:
* Հիմնական և ոչ հիմնական շինությունների ներսում հանրային սննդի կազմակերպման և իրացման թույլտվությունների համար կայացվել է համայնքի ղեկավարի թվով 25 որոշում՝ համայնքի բյուջե է մուտքագրվել 1060.0 հազար դրամ, և տրամադրվել են համապատասխան թույլտվություններ:
* Ոգելից խմիչքների և ծխախոտի արտադրանքի վաճառքի իրականացման թույլտվության համար կայացվել է համայնքի ղեկավարի թվով 51 որոշում՝ համայնքի բյուջե է մուտքագրվել 6893,6.0հազար դրամ։
* Ժամը 24:00-ից հետո վիճակախաղերի իրականացման թույլտվության համար կայացվել է համայնքի ղեկավարի թվով 2 որոշում՝ համայնքի բյուջե է մուտքագրվել 3500.0 հազար դրամ և տրամադրվել է համապատասխան թույլտվություն:

**ԳՅՈՒՂԱՏՆՏԵՍՈՒԹՅԱՆ ԵՎ ՀՈՂՕԳՏԱԳՈՐԾՄԱՆ ԲՆԱԳԱՎԱՌ**

* Աղբահանությունը և ճանապարհների մաքրումը  կատարվել են ժամանակին և բարեխղճորեն: Աշխատանքներ են տարվել բնակիչների հետ աղբը համապատասխան վայրում լցնելու վերաբերյալ:
* Բացատրողական աշխատանքներ են տարվել ավազ տեղափոխող ավտոմեքենաների վարորդների հետ, որպեսզիՙ բեռնված ավտոմեքենաները ծածկված լինեն համապատասխան ծածկոցով և վերահսկվել է նրանց աշխատանքը:
* Հանրային լսումների ժամանակ բացատրողական աշխատանքներ են տարվել համայնքի բնակիչների հետ այն մասին, թե ինչ վնաս և ազդեցություն են  թողնում  ավազահանքերն ու ավազի բեռնափոխադրումը շրջակա միջավայրի, մարդկանց, բնության և կենդանական աշխարհի վրա: Վերահսկողություն է սահմանվել <<Կարմիր>>գրքում  գրված կենդանիների և թռչունների պահպանության գործում:
* Անասնաբույժների հետ համատեղ կատարվել են կենդանիների համարակալում և հաշվառում և ներկայացրել վիճակագրության վարչություն:
* 2022թվականի գարնանը համայնքի ղեկավարի և անմիջական ղեկավարի գլխավորությամբ կազմավորվել է հանձնաժողով, որի ժամանակ ստուգվել են գյուղերում առաջացած ոռոգման ցանցերի հետ կապված խնդիրները և տրվել համապատասխան լուծում: Մաքրվել են դրենաժներն ու ոռոգելի առուները, փոխվել են կիսախողովակներ, մասնակի բետոնապատվել են ոռոգելի կիսախողովակներ:
* Բնակիչների խնդրանքով դիմել ենք մարզպետարան և ստացել 85,6 լ մկնդեղ կրծողների դեմ պայքարի համար: Պատշաճ ձևով մկնդեղը օգտագործվել է համապատասխան հանդամասերում:
* Գարնանը կառավարության կողմից տրամադրված սուբսիդավորված  կարբամիտ տեսակի 404.150տ և ազոտական 160.200տ պարարտանյութերը ժամանակին բաժանվել է համայնքի հայտ ներկայացրած բնակիչներին` հողերի համապատասխան քանակով:
* Ստեղծվել է հանձնաժողով, որի ընթացքում կատարվել են ստուգումներ ավազահանքերում և ձկնաբուծարաններում: Հիմնական նպատակը եղել է ստուգել օրինականությունը, տրվել է համապատասխան ցուցումներ թերությունները վերացնելու վերաբերյալ:

**ԿՐԹՈՒԹՅԱՆ, ՄՇԱԿՈՒՅԹԻ, ՍՊՈՐՏԻ, ԵՐԻՏԱՍԱՐԴՈՒԹՅԱՆ,
ԱՌՈՂՋԱՊԱՀՈՒԹՅԱՆ ԵՎ ՍՈՑԻԱԼԱԿԱՆ ԲՆԱԳԱՎԱՌ**

2022 թվականին իրականացված աշխատանքների շնորհիվ նկատելի առաջընթաց է ապահովվել համայնքի կրթական, մշակութային և սպորտի բնագավառում, այդ բնագավառում իրականացվել են մեծածավալ աշխատանքներ:

***ՆԱԽԱԴՊՐՈՑԱԿԱՆ ԿՐԹՈՒԹՅՈՒՆ***

Արաքս համայնքում գործում է թվով 10 ՆՈՒՀ՝ 18 խմբով, որտեղ հաճախում են 533 երեխա, աշխատում է 142 հոգի: Նախադպրոցական կրթության ծառայություն մատուցվում է համայնքի թվով 10 բնակավայրում՝ Արաքս, Ապագա, Լուսագյուղ, Ջրարբի, Ջրառատ, Հայկաշեն, Գրիբոյեդով, Առատաշեն, Խորոնք, Արտիմետ:

Արաքս համայնքի աջակցությամբ Արաքս գյուղում վերաբացվել է գյուղի ՆՈՒՀ- ը: «Focus on children now» բարեգործական կազմակերպության հայաստանյան մասնաճյուղի կողմից Արաքս գյուղի նորաբաց ՆՈՒՀ-ի տարածքում տեղադրվել է խաղահրապարակ: Տրամադրվել է նաև մանկապարտեզի գրեթե ամբողջ գույքը, մարզասենյակի գույքը, 60 ներքնակ, 60 վերմակ, 60 բարձ, 2 հեռուստացույց և պրինտեր: Խոհանոցի և աշխատասենյակների գույքը, վարագույրները, քիվերը ձեռք են բերվել համայնքի միջոցներով:

Հայկաշեն բնակավայրում ևս համայնքի աջակցությամբ բացվեց ՆՈՒՀ , որը կառուցվել է <<ՖՐԱՆՍ-ՀԱՅԿԱԿԱՆ ԱՐԱՐԱՏ-ԶԱՐԳԱՑՈՒՄ-37>> ասոցացիայի ֆինանսական աջակցությամբ: Ասոցիացիայի կողմից տրամադրվել է ՆՈՒՀ-ի գրեթե ամբողջ գույքը, էլեկտրոտեխնիկան, տանիքում տեղադրվել է արևային կայան և ջրատաքացուցիչ: Համայնքի կողմից իրականացվել է մասնակի վերանորոգման աշխատանքներ,լուսավորության ավելացում, մեծ սառնարանի ձեռքբերում, նոր ջրագծի ավելացում:

Առատաշեն գյուղում «Focus on children now» բարեգործական կազմակերպության հայաստանյան մասնաճյուղի կողմից ՆՈՒՀ-ին տրամադրվել է 66 մահճակալ, 66 սեղան, 66 աթոռ, 66 անկողնային պարագաներ: Առատաշեն բարեգործական հիմնադրամի կողմից ՆՈՒՀ-ին տրամադրվել է շինարարական և կահավորման նյութեր և մանկապարտեզի բակում տեղադրվել է խաղահրապարակ:

Լուսագյուղ և Գրիբոյեդով գյուղերում Արաքս համայնքի կողմից կատարվել են գազաֆիկացման աշխատանքներ:

Խորոնք և Ջրառատ գյուղերում պետություն-համայնք համագործակցությամբ մեկնարկել է ՆՈՒՀ-երի հիմնանորոգման աշխատանքները, որոնք կավարտվեն 2023 թվականին:

**ԱՐՏԱԴՊՐՈՑԱԿԱՆ ԿՐԹՈՒԹՅՈՒՆ ԵՎ ՄՇԱԿՈՒԹԱՅԻՆ ՄԻՋՈՑԱՌՈՒՄՆԵՐ**

Արաքս համայնքի ենթակայությամբ գործում են թվով 7 արտադպրոցական կառույցներ.

* «Գայի արվեստի դպրոց» ՀՈԱԿ-ում սովորում է 152 աշակերտ և աշխատում՝ 14 աշխատակից:

Դպրոցի սաները մասնակցել են «Փոքրիկ քայլ» և «Պարատուն» մանկապատանեկան մրցույթ-փառատոններին, արժանացել՝ դիպլոմների և շնորհակալագրերի :

* Ապագայի «Վ.Մարգարյանի անվան մշակույթի տուն» ՀՈԱԿ-ում աշխատում՝ 5 աշխատակից: Մշակույթի տանը գործում են պարի, դհոլի և նկարչության խմբակներ:
* Խորոնք գյուղի «Խորոնքի մշակույթի տուն» ՀՈԱԿ-ն ունի 5 աշխատող: Մշակույթի տանը գործում են երգի, պարի, դհոլի խմբակներ: Մշակույթի տան սաները մասնակցել են Հանրապետական երաժշտական մրցույթ փառատոնին, արժանացել դիպլոմների և շնորհակալագրերի:
* Առատաշեն գյուղի «Առատաշենի մշակույթի տուն» ՀՈԱԿ-ն 5 աշխատող: Մշակույթի տանը գործում են երգի, պարի , մանրանկարչության և ըմբշամարտի խմբակներ:Պարի խմբակի սաները Վրաստանի Թելավի քաղաքում մասնակցել են պարի միջազգային փառատոնին, <<ԿԱՆՉ>> համահայկական պարի փառատոնին և գրավվել առաջին հորիզոնական:
* Ջրարբի գյուղի «Ջրարբիի մշակույթի տուն» ՀՈԱԿ-ն ունի 3 աշխատող: Մշակույթի տանը գործում են նկարչության,դհոլի, պարի խմբակներ:
* Արաքս գյուղում <<Արաքսի մշակույթի տուն >> ՀՈԱԿ –ն ունի 4 աշխատող:

Ներկա պահին խմբակներ չեն գործում:

* Մեծամոր գյուղում <<Մեծամորի մշակույթի տուն >> ՀՈԱԿ –ն ունի 4 աշխատող: Մշակույթի տանը գործում են նկարչության, պարի, մարտեր առանց կանոնների խմբակներ:

ՀՀ պետական, մասնագիտական տոների, հիշատակի օրերի և երիտասարդների ժամանցի հետ կապված Արաքս համայնքի բնակավայրերում կազմակերպվել են մի շարք միջոցառումներ: Սուրբ Զատկի տոն, Վերջին զանգին նվիրված միջոցառում, Ուսուցչի օր, Գրադարանավարի օր և այլն: Կազմակերպվել են նաև մի շարք միջոցառումներ նվիրված եղեռնի և արցախյան պատերազմների զոհերի հիշատակներին: Արաքս համայնքի մշակույթայի գործունեությանը զուգակցում են նաև ծառատունկներն ու շաբաթօրյակները: Արաքս համայնքը մասնակցել է Դիլիջանում անցկացվող արվեստների և արհեստների միջազգային 10-րդ փառատոնին և բարձր մակարդակով մասնակցության համար արժանացել շնորհակալագրի:

Ամանորին համայնքի և Հակոբյաններ բարեգործական կազմակերպության կողմից բոլոր բնակավայրեր այցելել են Ձմեռ Պապը, Ձյունանուշը մուլտհերոսներ և միջոցառմանը ներկա գտնվող բոլոր երեխաներին անհատապես տրվել են նվերներ:

**ՍՈՑԻԱԼԱԿԱՆ ՊԱՇՏՊԱՆՈՒԹՅՈՒՆ**

Միջոցներ են ձեռնարկվել հայտնաբերելու սոցիալական աջակցության կարիք ունեցող անձանց և ընտանիքներին: Աշխատանքներ են տարվել համայնքում բնակվող կյանքի դժվարին իրավիճակում գտնվող անձանց և ընտանիքների սոցիալական կարիքների բավարարմանը, անհրաժեշտության դեպքում կազմակերպվել են տնային այցելություններ, ուղղորդել նրանց սոցիալական աջակցության տարածքային մարմիններ և մասնագիտացված այլ կազմակերպություններ՝ իրենց իրավունքների մասին տեղեկանալու և ծառայություններից օգտվելու համար, ներկայացրել կառույցների գործունեության ոլորտը, աջակցության և մատուցվող ծառայությունների տեսակները, ձևերը:

Սոցիալական աջակցություն է ցուցաբերվել Արաքս համայնքի 13/տասներեք/ և բնակավայրերի 70/յոթանասուն/ ընտանիքների և տրամադրվել է դրամական օգնություն՝ 2 ,080,330 /երկու միլիոն ութսունհազար երեքհարյուրերեսուն/ ՀՀ դրամի չափով, ինչպես նաև սոցիալական աջակցություն՝ հագուստ և կոշիկի, վառելափայտի, հեծանիվի տեսքով:

**ԻՐԱՎԱԲԱՆԱԿԱՆ ԲՆԱԳԱՎԱՌ**

1. Համայանքապետարանի համապատասխան լիազորված ներկայացուցիչը մի շարք գործերով հանդես է եկել ՀՀ Արմավիրի մարզի առաջին ատյանի ընդհանուր իրավասության դատարաններում՝ ոպես պատասխանող կամ երրորդ անձ, ինչպես նաև խնամակալության և հոգաբարձության հանձնաժողովի ներկայացուցիչ՝ ի դեմս իրավասու մարմնի։
2. Դատական գործերի շրջանակներում նախապատրաստել են հայցադիմումների պատասխաններ, առարկություններ, միջնորդություններ և դիրքորոշումներ։
3. Համայնքապետարանի նախաձեռնությամբ հարուցվել են մի շարք վարչական վարույթներ, ապահովվել դրանց ընթացքը և եզրափակումը՝ ՀՀ վարչական իրավախախտումների վերաբերյալ օրենսգրքով, ինչպես նաև ՀՀ հարկային օրենսգրքով սահմանված իրավախախտումներ իրականացրած ֆիզիկական և իրավաբանական անձանց նկատմամբ, մասնավորապես՝
4. հողամասերը ոչ նպատակային և գործառնական նշանակությամբ օգտագործման համար հարուցվել է թվով 6 վարչական վարույթ, որի շրջանակներում համայնքապետարանի բյուջե է մուտքագրվել 5․450․000 / հինգ միլիոն չորս հարյուր հիսուն հազար/ ՀՀ դրամ, 1 գործով 150․000 /հարյուր հիսուն հազար/ ՀՀ դրամ նախատեսվում է վճարում առաջիկայում, իսկ մեկ վարչական ակտ բողոքարկվել է վարչական դատարան, ինչին Համայնքապետարանի կողմից պատրաստվել է համապատասխան առարկություն։
5. գույքային պարտավորությունները չկատարելու դեպքերով հարուցվել է երեք տասնայից ավելի վարույթներ, որի շրջանակներում ընդունվել է 11 վարչական ակտ, որոնցից 3-ը կարճման մասին /վճարման հիմքով/, 1-ը բողոքարկվել է վարչական դատարան, 1-ը արդեն իսկ ուղարկվել է հարկադիր կատարման, մնացած դեպքերով գույքահարկի պարտավորություններ ունեցող անձանց հետ կնքվել են վճարման պլան-ժամանակացույցներ։ Սույն վարույթների շրջանակներում Համայնքապետարանի բյուջե է մուտքագրվել մոտավորապես 4․456․374 /չորս միլիոն չորս հարյուր հիսունվեց հազար երեք հարյուր յոթանասունչորս/ ՀՀ դրամ, վճարումները կրում են շարունակական բնույթ։
6. Իրավաբանական աջակցություններ և խորհրդատվություններ են ցուցաբերվել համայնքային ոչ առևտրային կազմակերպությունների աշխատակիցներին և համայնքի բնակիչներին։
7. Ապահովվել է «Հանրային ծառայության մասին», «Համայնքային ծառայության մասին» ՀՀ օրենքների և այլ իրավական ակտերի, ՀՀ աշխատանքային օրենսդրության պահանջների պահպանումը աշխատակազմում։

**ՀԱՄԱՅՆՔԻ ՂԵԿԱՎԱՐ, ԱՎԱԳԱՆԻ ԵՎ ԱՇԽԱՏԱԿԱԶՄ**

* 2022թ. ընթացքում տեղի է ունեցել ավագանու 7 հերթական, 7 արտահերթ, 1 չկայացած և 1 հետաձգված նիստ: Ընդունվել են ավագանու 163, համայնքի ղեկավարի 1029 որոշումներ, կայացվել են համայնքի ղեկավարի 200 կարգադրություններ, աշխատակազմի քարտուղարի 194 հրամաններ:
* Կայացվել են խնամակալության և հոգաբարձության հանձնաժողովի 6 ու սոցիալական և բնակարանային պայմաննների բարելավման հանձնաժողովի 3 նիստեր:
* Քաղաքացիներից և իրավաբանական անձանցից ստացվել են 917 դիմումներ, որոնց սահմանված կարգով ընթացք է տրվել:
* Համայնքի ղեկավարի մոտ կազմակերպվել է 310 քաղաքացիների ընդունելություն:
* Հայաստանի Հանրապետության Արմավիրի մարզի Արաքս համայնքի Լուսագյուղ, Հայկաշեն, Արտիմետ, Ջրառատ, Գայ և Առատաշեն բնակավայրերում անց է կացվել «Պատսպարման կազմակերպումն օդային տագնապ ազդանշանի դեպքում» թեմայով ուսումնավարժություն:
* Արաքս համայնքի համար մշակվել և կազմվել է «Քաղաքացիական պաշտպանության պլան» ծրագիր։
* Իրականացվել է համայնքային ենթակայության թվով 2 ՀՈԱԿ-ների վերաբացում:
* Աշխատանքներ են տարվել համայնքում բնակարանային հաշվառման վերցված հաշմանդամ և զոհված զինծառայողների փաստաթղթերի կարգավորման ուղղությամբ:
* Համայնքապետարանը համագործակցել է FCN հասարակական կազմակերպության հետ, որը համայնքի մի շարք մանկապարտեզներ ապահովվել է գույքով։